[[Fil:HCAndersen.jpeg|thumb|H. C. Andersen, 1869, en af de nationalt og internationalt bedst kendte forfattere fra Danmark]]
'''Dansk litteratur''' omfatter den [[litteratur]], der er skrevet af danskere, i Danmark eller på dansk. De første spor stammer fra [[runealfabet|runeindskrifter]] fra [[jernalder]]en og [[vikingetid]]en, men begynder for alvor i [[Dansk litteratur i middelalderen|middelalderen]] og [[nyere tid]]. Dansk litteratur omfatter forfattere som [[Saxo Grammaticus]], [[Søren Kierkegaard]], [[H. C. Andersen]], [[Henrik Pontoppidan]] og [[Karen Blixen]]. Da Danmark i en del af sin historie også havde overherredømmet over Norge deler de to nationer en fælles kultur og litteratur og derfor en del forfattere. Mest kendt er [[Ludvig Holberg]].
== Middelalderen ==
[[Fil:Anders sørensen vedel.jpg|thumb|left|150px|Anders Sørensen Vedel fra ''Billeder af berømte danske Mænd og Kvinder'' af [[Jens Peter Trap|J.P. Trap]], 1867]]
{{hovedartikel|Dansk litteratur i middelalderen}}
De tidligste bevarede tekster fra Danmark er runeinskriptioner på mindesten og andre objekter. En del af disse består af korte digte i [[stavrim]]. [[Religionsskiftet i Danmark|Religionsskiftet]] betød at Danmark kom i tættere kontakt med den europæiske lærdomstradition, da kirkefolk uddannet i [[latin]]sk skriftkyndighed kom til landet. I 12. århundrede blev de første egentlige danske litterære værker, og ca. 1200 blev hovedværket i [[Danmarks middelalder|dansk middelalder]], ''[[Gesta Danorum]]'' (''Danernes bedrifter'') om Danmarks heroiske fortid, skrevet af [[Saxo]] på latin. Dette var ikke bare en krønike om gamle dage, men også en samtidsaktuel politisk fortælling. De omfattende legendariske fortællinger om de første danske konger havde stor underholdningseffekt, og bidrog til at skabe en dansk selvforståelse og udenlandsk respekt. Dette gjaldt ikke kun i [[højmiddelalder]]en, men helt op i nyere tid. Bogen blev første gang trykt i Paris i 1514. Saxo har været kilde til legenden om [[Hamlet]]. Han blev hovedperson i [[William Shakespeare]]s berømte drama. Men Saxos tekst er også en vigtig primærkilde til studiet af skandinaviske [[myte]]r og [[legende]]r foruden at være en livlig redegørelse for dansk historie op til forfatterens egen tid. Selv om Saxo antagelig tilhørte kirken var hans værk [[verdslig]] i sin natur, modsat ærkebiskop [[Anders Sunesen]]s (ca 1167-[[1228]]) ''Hexaëmeron''. Med det konstruerede han en [[teologi]]sk skabelsesdigt på latin, skrevet på [[heksameter]] og dens 8 040 vers fremstillede [[Skolastik|den skolastiske teologis dogmer]].
Litteratur Kultur